‘TRC’ร่วมจีนประมูลงานหวังได้9พันล.
TRC จับมือพันธมิตรจีนประมูลโครงการใหม่ หลังมั่นใจได้งานวางท่อก๊าซสระบุรี&#8211;โคราช 9,000 ล้านบาท
29 ต.ค. 2565

TRC จับมือพันธมิตรจีนประมูลโครงการใหม่ หลังมั่นใจได้งานวางท่อก๊าซสระบุรี–โคราช 9,000 ล้านบาท 
นายสมัย ลี้สกุล ประธานเจ้าหน้าที่บริหาร บริษัท ทีอาร์ซี คอนสตรัคชั่น หรือ TRC บริษัทรับเหมางานก่อสร้างระบบ เปิดเผยถึงแนวโน้มธุรกิจในช่วงไตรมาส 2/2556 นี้ ถือว่าอยู่ในเกณฑ์ที่ดี และมั่นใจว่าในช่วงครึ่งปีหลังจะเติบโตอย่างโดดเด่น จากการรับรู้รายได้ในโครงการใหญ่อีกจำนวนมาก ประกอบกับมองทิศทางอุตสาหกรรมรับเหมาก่อสร้าง ที่ยังเป็นแนวโน้มขาขึ้น
สำหรับในช่วงปลายไตรมาส 2 ถึงต้นไตรมาส 3 นี้ จะเป็นช่วงที่มีการเข้าประมูลงานโครงการใหม่ และทราบผลโครงการที่เข้าร่วมประมูล อาทิ โครงการวางท่อก๊าซสระบุรี–โคราช มูลค่าโครงการประมาณ 9,000 ล้านบาท
นอกจากนี้ เตรียมเข้าประมูลงานวางระบบและก่อสร้างสถานีเพิ่มความดันก๊าซ มูลค่า 200 ล้านเหรียญสหรัฐ โดยจะร่วมมือกับพันธมิตรจากต่างประเทศ รวมถึงบริษัท สหการวิศวกร ได้เริ่มงานใหม่ คือ โครงการก่อสร้างถนน สะพานข้ามคลองชลประทานที่ 2 และระบบระบายน้ำเฟส 1 โครงการ TPARK Wang Noi 2 ของบริษัท ไทคอน โลจิสติคส์ พาร์ค ซึ่งได้เริ่มงานไปแล้ว ซึ่งจะสามารถรับรู้รายได้ภายในปีนี้